ประกาศกระทรวงการต่างประเทศประกาศกระทรวงการต่างประเทศเรื่อง การปรับปรุงอัตราค่าธรรมเนียมหนังสือเดินทาง[๑] อาศัยอำนาจตามความในข้อ๑ (๗) ของกฎกระทรวงแบ่งส่วนราชการกรมการกงสุลกระทรวงการต่างประเทศ พ.ศ. ๒๕๔๕ กระทรวงการต่างประเทศได้พิจารณาเห็นสมควรปรับปรุงอัตราค่าธรรมเนียมหนังสือเดินทางจึงได้ยกเลิกประกาศกระทรวงการต่างประเทศ ลงวันที่ ๑๑ มกราคม ๒๕๒๑ และให้กำหนดอัตราค่าธรรมเนียมดังต่อไปนี้๑.ค่าธรรมเนียมในการออกหนังสือเดินทางบุคคลทั่วไปก. สำหรับ ๕ ปี ฉบับละ ๑,๐๐๐.๐๐ บาทข. สำหรับต่ำกว่า ๕ ปี ปีละ ๒๐๐.๐๐บาทโดยให้อยู่ภายใต้บังคับของระเบียบกระทรวงการต่างประเทศว่าด้วยการออกหนังสือเดินทางพ.ศ. ๒๕๔๘ ข้อ ๔๒๒. ค่าธรรมเนียมในการออกหนังสือเดินทางราชการ ฉบับละ ๑,๐๐๐.๐๐ บาท๓. ค่าธรรมเนียมการออกหนังสือเดินทางชั่วคราว ฉบับละ ๒๐๐.๐๐ บาท๔. ค่าธรรมเนียมการแก้ไขหนังสือเดินทาง ที่ไม่ใช่หนังสือเดินทางอิเล็กทรอนิกส์ ฉบับละ ๑๐๐.๐๐ บาท๕.ค่าธรรมเนียมการบันทึกรายการในหนังสือเดินทางอิเล็กทรอนิกส์ ฉบับละ ๑๐๐.๐๐ บาท๖. ค่าธรรมเนียมคัดสำเนาหนังสือเดินทาง ฉบับละ ๑๐๐.๐๐ บาท๗[๒]ค่าธรรมเนียมการต่ออายุหนังสือเดินทางบุคคลทั่วไปที่ไม่ใช่หนังสือเดินทางอิเล็กทรอนิกส์ในต่างประเทศ ฉบับละ ๑,๐๐๐บาท๘[๓]อัตราค่าธรรมเนียมการบริการหนังสือเดินทางเล่มด่วนก. กรณียื่นคำร้องพร้อมแจ้งความประสงค์เป็นลายลักษณ์อักษร ภายในเวลา๑๒.๐๐ น. และขอรับเล่มภายในเวลา ๑๖.๓๐ น. ของวันเดียวกัน(สำหรับผู้ยื่นคำร้องที่กรมการกงสุลเท่านั้น และขอรับเล่มได้เฉพาะที่กรมการกงสุล)เรียกเก็บค่าธรรมเนียม ๓ เท่าของอัตราค่าธรรมเนียมหนังสือเดินทางตามปกติข.กรณียื่นคำร้องพร้อมแจ้งความประสงค์เป็นลายลักษณ์อักษร ระหว่างเวลาเปิดทำการ ถึงเวลา๑๒.๐๐ น. ที่สำนักงานหนังสือเดินทางฯ ทุกแห่ง ยกเว้นสำนักงานศูนย์บริการฯกระทรวงแรงงาน และหน่วยหนังสือเดินทางเคลื่อนที่ โดยขอรับเล่มได้เฉพาะที่กรมการกงสุลภายในเวลา๑๒.๐๐ น. ของวันทำการถัดไป เรียกเก็บค่าธรรมเนียม ๒เท่าของอัตราค่าธรรมเนียมหนังสือเดินทางตามปกติค. กรณียื่นคำร้องพร้อมแจ้งความประสงค์เป็นลายลักษณ์อักษร ระหว่างเวลา๑๒.๐๐ น. ถึงเวลาปิดทำการ ที่สำนักงานหนังสือเดินทางฯ ทุกแห่ง ยกเว้นสำนักงานศูนย์บริการฯ กระทรวงแรงงาน และหน่วยหนังสือเดินทางเคลื่อนที่โดยขอรับเล่มได้เฉพาะที่กรมการกงสุล เวลา ๑๒.๐๐ น. เป็นต้นไป ของวันทำการถัดไปเรียกเก็บค่าธรรมเนียม ๒ เท่าของอัตราค่าธรรมเนียมหนังสือเดินทางตามปกติง.กระทรวงการต่างประเทศจะให้บริการหนังสือเดินทางเล่มด่วนตามประกาศนี้รวมกันวันละไม่เกิน๔๐๐ เล่ม โดยการขอรับบริการให้เป็นไปตามหลักเกณฑ์ที่กระทรวงการต่างประเทศกำหนด ทั้งนี้เงินค่าธรรมเนียมที่ผู้ยื่นคำร้องได้ชำระให้แก่ทางราชการไปแล้วนั้นไม่สามารถเรียกคืนได้ไม่ว่ากรณีใด ๆจ.กระทรวงการต่างประเทศสามารถใช้ดุลยพินิจยกเว้นการเรียกเก็บค่าธรรมเนียมหนังสือเดินทางเล่มด่วนได้ด้วยเหตุผลด้านมนุษยธรรมหรือเหตุผลทางราชการทั้งนี้ตั้งแต่วันที่ ๒๖ พฤษภาคม พ.ศ. ๒๕๔๘ เป็นต้นไปประกาศ ณ วันที่ ๒๐พฤษภาคม พ.ศ. ๒๕๔๘กันตธีร์ ศุภมงคลรัฐมนตรีว่าการกระทรวงการต่างประเทศประกาศกระทรวงการต่างประเทศ เรื่องการปรับปรุงอัตราค่าธรรมเนียมหนังสือเดินทาง (ฉบับที่ ๒)[๔]๒.ให้ใช้ประกาศนี้ตั้งแต่วันถัดจากวันประกาศในราชกิจจานุเบกษาเป็นต้นไปประกาศกระทรวงการต่างประเทศ เรื่องการปรับปรุงอัตราค่าธรรมเนียมหนังสือเดินทาง (ฉบับที่ ๓)[๕]๒.ให้ใช้ประกาศนี้นับถัดจากวันประกาศในราชกิจจานุเบกษาเป็นต้นไป ปุณิกา/ผู้จัดทำ๒๐ เมษายน ๒๕๕๘นุสรา/ผู้ตรวจ๑๘ มิถุนายน ๒๕๕๘[๑] ราชกิจจานุเบกษาเล่ม ๑๒๒/ตอนพิเศษ ๓๙ ง/หน้า ๑/๒๕ พฤษภาคม ๒๕๔๘[๒] ข้อ ๗เพิ่มโดยประกาศกระทรวงการต่างประเทศ เรื่องการปรับปรุงอัตราค่าธรรมเนียมหนังสือเดินทาง (ฉบับที่ ๒)[๓] ข้อ ๘เพิ่มโดยประกาศกระทรวงการต่างประเทศ เรื่องการปรับปรุงอัตราค่าธรรมเนียมหนังสือเดินทาง (ฉบับที่ ๓)[๔] ราชกิจจานุเบกษาเล่ม ๑๒๓/ตอนพิเศษ ๓๓ ง/หน้า ๑/๓ มีนาคม ๒๕๔๙[๕] ราชกิจจานุเบกษาเล่ม ๑๓๒/ตอนพิเศษ ๗๘ ง/หน้า ๖/๗ เมษายน ๒๕๕๘